|  |  |  |
| --- | --- | --- |
| **Dagsorden** | | |
| Studienævn: | Studienævn for Religionsstudier |  |
| Dato: | 25-09-2019- 10-12 |  |
| Lokale: | Mellemøststudiers Mødelokale |  |
|  |  |  |
| **Punkter til drøftelse** | |  |
| 1. Godkendelse af dagsorden (bilag) | | Dato 9. oktober 2019 |
| 1. Godkendelse af referat (bilag) | |  |
| 1. Meddelelser 2. *Nyt fra studieleder* 3. *Nyt fra studienævnssekretær* 4. *Nyt fra studiesekretær* 5. *Nyt fra faglig vejleder* 6. *Nyt fra fagråd* 7. *Nyt fra RELIGIO* | | Sagsnr.19/11443 |
| 1. Merit- og dispensationsansøgninger (SAGA) | |  |
| 1. Sager til behandling eksamen a*)* *Eksamensevaluering* (*ÅRSHJUL*) | |  |
| 1. Sager til behandling studieordninger (bilag*) a) CMS - Drøftelse af om CMS skal gøres obligatorisk b) Forslag fra Laura Feldt til ændring i studieordning (bilag)* | |  |
| 1. Sager til behandling kvalitetspolitikken *a) Evaluering af studiestart (ÅRSHJUL) (bilag) b) Studiemiljøundersøgelse (SMU19) (ÅRSHJUL) (link) c) Nyt ÅRSHJUL (bilag)* | |  |
| 1. Andre sager til behandling *a) Rekvisition b) Resultat af tilmelding til studierejse til Brasilien (Mik Aktor) (bilag) c) Ansøgning fra RELIGIO (bilag) d) Ansøgning fra Jens Peter Jensen om studentermedhjælp (bilag)* | |  |
| 1. Sager til behandling undervisning a*)* *Undervisningsevaluering* (*ÅRSHJUL*) | |  |
| 1. **Eventuelt**   **Tim Jensen**  **Studienævnsformand / Tine Jambang**  **Studienævnssekretær**   |  | | --- | | **Referat af studienævnsmøde den 25. september 2019 kl. 10-12.**  **Til stede:** Tim Jensen (TJ), Niels Reeh (NR), Laura Feldt (LF), Thea Lindholm Kaspersen (TLK), Louise Funch Clausen (FV og LFC), Rasmus Hagemann Pedersen (RHP), Lise Ribergaard (LR) og Pia Hansen (PH)  **Referent:** Tine Jambang (TNJ)  **Mødet blev gennemført med følgende dagsorden:**   1. **Godkendelse af dagsorden**   Tim Jensen (TJ) ønskede at tilføje punkter under Pkt. 7 d) Studiepraktik, e) besøg fra Tornbjerg Gymnasium, f) dynamisk hjemmeside, Louise Funch Clausen (LFC) ønskede punktet g) Alumneforening på og Pia Hansen (PH) ønskede et punkt på under Pkt. 9: b) Procedure ift. Mit Skema. Dagsordenen blev herefter godkendt.   1. **Godkendelse af referat (bilag)**   Laura Feldt (LF) ønskede afklaret, om hun var blevet udpeget til tovholder på Bachelorprojektmøde. Det kunne TJ bekræfte. Herefter blev referatet godkendt.   1. **Meddelelser (bilag)**   **a) Nyt fra studieleder:**  **Religion på Tværs**: TJ var blevet kontaktet af Mette Horstmann, da der ikke har været aktiviteter siden 2017, og man ikke kan få kontakt til de studerende på AU og KU. TJ har kontaktet studielederne på de to universiteter mhp. at få aktiveret AU og KU.  **Konference**: TJ har deltaget i et IAHR-topmøde i Delphi, og han orienterede om de diskussionsemner, som ikke mindst de studerende bør være orienteret om, da de vedrører grundlæggende spørgsmål i den internationale og danske religionsvidenskab.  **Seminar**: TJ havde deltaget i SDU’s kickoff seminar vedr. De 17 Verdensmål. På SDU ønsker man nu at forskningen skal kobles til verdensmålene, så vi kan ændre verden. Dvs. man forventes at forske ud fra en ganske bestemt videnskabelig retning, men vi ønsker fortsat fri forskning.  **DASR-møde**: Laura Feldt (LF) havde stået for mødet, der afholdtes her på SDU, hvor bl.a. Caroline Schaffalitzky de Muckadell (CSdM) havde fortalt om flere af de aktiviteter, vi har været involveret i.  **Medarbejdermøde**: Der blev afholdt medarbejdermøde efter studienævnsmødet i august. Herpræsenterede CSdM også flere af de pædagogisk-didaktiske forsøg, som Religionsstudier har været involveret i. Mange viste sig interesserede i substansen i fx No Devices. TJ havde tilbudt at trække sig som studieleder før planlagt, men ingen har til dags dato meldt sig til posten. TJ sidder således frem til december 2021. Forhåbentlig finder man en, der vil overtage, som så det sidste halvår af 2021 kan blive introduceret til jobbet af TJ. I Uddannelsesrådet ved Humaniora har nye – unge - studieledere givet udtryk for, at de synes det er en stor mundfuld.   1. **Nyt fra studienævnssekretær**   **Intet**   1. **Nyt fra studiesekretær**   Pia Hansen (PH) orienterede om, at hun var blevet bekendt med, at flere af de nye studerende på 1. semester var utilfredse med, at der ikke kunne drikkes alkohol på hytteturen. De studerende samt faglig vejleder kunne bekræfte dette, og at man havde talt med de studerende og bl.a. henvist til SDU’s principper for studiestart. Thea Lindholm Kaspersen (TLK) tilføjede, at man nu havde talt med tutorerne, som havde talt med de nye og forhåbentlig førte det ikke til en meget dårlig stemning og dermed ikke vellykket tur.   1. **Nyt fra faglig vejleder**   FV orienterede om, at hun har haft mange henvendelser, primært vedr. propædeutikken pga. arbejdsbelastningen. Lise Ribergaard (LR) var enig i, at der på det semester er mange timer, når man tæller propædeutikken med. PH erindrede om, at timerne nu er fordelt med hhv. 4 og 2 timer, hvilket skulle give bedre tid til de andre fag**.**   1. **Nyt fra Fagråd**   TLK orienterede om, at der skulle afholdes møde efter dagens studienævnsmøde.  Den 4. oktober er der et arrangement ved Religionshistorisk Forening på Glyptoteket. Mikael Aktor, men også Tim Jensen, var ikke udelt tilfredse med måden, hvorpå arrangementet var blevet annonceret, idet de huskede på, ar RELIGIO fremover ikke er tilknyttet Religionshistorisk Forening og CHAOS. På næste møde diskuteres, hvorvidt der skal findes en ansvarlig for mailinglisten, så vi undgår diskussioner om, hvem der udsender hvad via Religionsstudiers mailingliste.  Den 11.-12. oktober afholdes hytteturen, som er for alle studerende på Religionsstudier.   1. **Nyt fra RELIGIO**   Mikael Aktor har sendt en ansøgning på vegne af RELIGIO. Den behandles under pkt. 8  Der havde være godt fremmøde til det første arrangement med Jørgen Podemann Sørensen. Rasmus Hagemann Pedersen (RHP) gav udtryk for, at man havde forventning om, at den nye ordning kommer til at fungere**.**   1. **Merit- og dispensationsansøgninger**   Se lukket referat.   1. **Sager til behandling eksamen** 2. ***Eksamensevaluering (ÅRSHJUL)***   Studienævnet har evalueret eksamen på mødet den 13. august**.**   1. **Sager til behandling studieordninger** 2. ***CMS - Drøftelse af om CMS skal gøres obligatorisk***   Punktet vil blive drøftet på mødet den 29. oktober, hvor vi skal drøfte studieordninger.   1. ***Forslag fra Laura Feldt til ændring i studieordning (bilag)***   Punktet vil blive drøftet på mødet den 29. oktober, hvor vi skal drøfte studieordninger**.**   1. **Sager til behandling kvalitetspolitikken** 2. ***Evaluering af studiestart (ÅRSHJUL) (bilag)***   TJ havde ingen bemærkninger. De nye studerende har givet udtryk for, at de var meget tilfredse med forløbet. TLK tilføjede, at tutorteamet havde fået gode evalueringer. Den nye model ift. at danne studiegrupper fungerer godt, og alle er i en læsegruppe, og via Facebookgruppen opfordres eller tvinges de til at mødes og arbejde videre. PH bekræftede, at det fungerer og udtrykte stor ros til TLK og tutorerne for, at der var styr på alt i år. TJ sagde samme.   1. ***Studiemiljøundersøgelse (SMU19) (ÅRSHJUL) (link)***   Studienævnet havde ingen bemærkninger til det af TJ fremlagte. Handlingsplanen vil blive fremsendt til fakultetet senest den 7. oktober**.**   1. ***Nyt ÅRSHJUL (bilag)***   TNJ orienterede kort om, at punkterne fra handlingsplanen (uddannelsesberetningen 2018) vil blive lagt ind i det nye årshjul fra oktober 2019 og fremadrettet. Vi har hidtil forholdt os til punkterne i handlingsplanen, hvilket også fremgår af det gamle årshjul.   1. ***Besøg fra Tornbjerg Gymnasium***   TJ orienterede om, at han har udarbejdet et program for den 8. november (9-12) med 250 elever fra Tornbjerg Gymnasium og tre foredragsholdere fra Religionsstudier.   1. ***Dynamisk hjemmeside***   TJ har holdt møde med Anna Mogensen (AM) og Louise Funch Clausen (LFC) om vores hjemmeside, som skal være rettet mod nuværende og potentielle studerende. Der skal etableres en redaktionsgruppe. TJ bad studienævnet bevilge penge til to studentermedhjælpere. Han forestiller sig ca. 30 + 20 timer for at få sat gang i processen. Den ene bliver Mette Horstmann, som i forvejen er ansat af TJ (for egne midler) og hun vil få ekstra 20 timer. Den anden findes ved opslag. TJ ønskede samtidig studienævnets accept af at bevilge midler til at betale en SKT-time til AM for hendes arbejde. TJ vil være koblet på LFC og de to studentermedhjælpere. Man forestiller sig, at hjemmesiden er klar i det tidlige forår 2020. Studienævnet tilsluttede sig planen og bevilgede de ønskede timer og penge.   1. ***Studiepraktik***   TJ orienterede om, at han har lagt skema for studiepraktikanterne i uge 43. Vi tager så mange, som vi kan. PH har sørget for lokaler. Som noget nyt vil 2-3 studerende samtale med praktikanterne et par timer på andendagen. Dette sker pga. tidligere evalueringer, hvor praktikanterne efterspurgte mere kontakt til de studerende. FV vil deltage i introduktionen.   1. ***Alumneforening***   LFC orienterede om, at hun og tidligere studerende Isa Egholm Christensen (IEC) har talt med Formanden for Filosofisk fagråd og spurgt til deres alumneforening. På Filosofi har man stiftet en forening med vedtægter, bestyrelse og generalforsamling med deltagelse af én underviser. Der afholdes to årlige arrangementer med oplæg fra undervisere. LFC og IEC syntes godt om denne form og anbefalede, at vi gør det samme. LFC forestiller sig, at underviseren passende kunne være NR, da han allerede er tilknyttet arbejdet med foreningen i forvejen. TJ ønskede at være medlem at bestyrelsen ex officio.  Studienævnet støttede således ideen, som LFC og IEC nu vil arbejde videre med.   1. **Andre sager til behandling** 2. ***Rekvisition***   TJ orienterede om, at rekvisitionerne var indkaldt betydeligt tidligere end normalt, og derfor havde meddelt, at han ikke ville kunne nå at levere dem til tiden.  Bemandingssituationen er alvorlig i de kommende semestre pga. forskningssemestre og frikøb. Mikael Rothstein er blevet frikøbt i perioden 2020-2022 til et museumsprojekt. F2020 har LF undervisningsfri og E2020 er det Niels Reeh (NR). Da Johanne Christiansen er ansat som adjunkt, skal hun kun undervise fire timer pr. semester i fem semestre.  Andreas Mebus og Anna Mogensen er eksterne lektorer.  Studienævnet drøftede på TJ’s opfordring løsningsmuligheder, og man konkluderede, at den optimale løsning vil være et opslag af en stilling som ekstern lektor i Kristendom 2 og Særligt uddybet emne A.   1. ***Resultat af tilmelding til studierejse til Brasilien (Mik Aktor) (bilag)***   Studienævnet noterede sig, at der desværre ikke er tilslutning til en studietur til Brasilien. Der skal derfor nu arbejdes på andre ideer. Og de studerende blev opfordret til at gøre sig overvejelser og evt. kontakte mulige undervisere.     1. ***Ansøgning fra RELIGIO (bilag)***   Ansøgningen blev imødekommet som ansøgt. Der bliver tale om et engangsbeløb på kr. 2.500, som vi håber kan bære.   1. ***Ansøgning fra Jens Peter Jensen om studentermedhjælp (bilag)***   Ansøgningen blev imødekommet som ansøgt.       1. **Sager til behandling undervisning** 2. ***Undervisningsevaluering* (*ÅRSHJUL*)**   Studienævnet har evalueret forårets undervisning på mødet i august.   1. ***Procedure for Mit Skema***   PH orienterede om Mit Skema. Der bookes 14 undervisningsgange, men skal kun bruges 13. Udfordringen ligger i, at underviserne ikke melder tilbage ift. hvornår de 13 undervisningsgange skal ligge. De studerende opdrages til dagligt at bruge Mit Skema som grundlag for dagens undervisning. Det er derfor meget uheldigt, hvis der aflyses undervisning, og PH ikke orienteres om det. For det første fordi de studerende ikk kan se aflysningen i deres skema og for det andet fordi PH så ikke kan melde ind til de lokaleansvarlige, at lokalet ikke benyttes i det tidsrum den pågældende dag. TJ understregede i lighed med tidligere, at man aldrig må lave ændringer/aftaler med de studerende uden at det går gennem PH og i tilfælde af større ændringer naturligvis ham. Hun skal vide, hvis der aflyses undervisning. Underviserne må ikke bruge BlackBoard til andet end semesterplan og lignende. PH bad om at semesterplanerne meldes ud til de studerende senest 14 dage før semesterstart. Og PH bad også om – for at reducere fejl – at hun får semesterplanerne tilsendt primo august og januar. Underviserne skal orienteres om dette.   1. **Eventuelt**   TLK orienterede om, at en del nye studerende var chokerede over, hvor mange penge de skulle bruge på bogindkøb. Nogle talte om udgifter på mellem 3 – 5.000 kr. NR udtrykte forundring over det store beløb. TJ mente, at der måtte være bøger imellem, som skal bruges i hele studietiden. LF tilføjede, at vi jo ikke må opfordre til kopiering af bøger, men at mange undervisere lægger tekster ud på BlackBoard. Måske skal vi undersøge og koordinere i forbindelse med semesterstart og litteratur. Måske skal vi tilbage til at lave mindre kompendier. Studienævnet bad TLK undersøge og finde eksempler på, hvilke bøger der er indkøbt, hvorefter vi kan kigge nærmere på spørgsmålet.  **Næste studienævnsmøde er onsdag den 29. oktober 2019 kl. 10-12 i**  **Mellemøststudiers Mødelokale**  **Tim Jensen / Tine Jambang**  **Studienævnsformand referent** | |  | | |  |
|  | |  |